Manuel Quezon

Emmanuel Quezon, vulgo Manuel Luis Quezon y Molina (natus in Baler die 19 Augusti 1877;The Philippine Presidency Project apud www.pangulo.ph. Alibi saepe legitur 1878. mortuus apud Lacum Saranac Novi Eboraci die 1 Augusti 1944)  fuit primus praeses Consortionis Philippinarum (Civitatibus Foederatis Americae eo tempore imperium tenentibus).Aemilius Aguinaldo primus ille ad dignitatem praesidis harum insularum elevatus est anno 1901, sed ab aliis civitatibus libertas insularum eo anno non recognita est.

Manuel Quezon fuit alumnus Collegii Sancti Ioannis Laterani anno fere 1889, Universitatis Sancti Thomae Manilanae usque ad annum 1894; ibi baccalaureatus est "summa cum laude". Anno 1899 in bello contra Hispanos Aemilio Aguinaldo adiutavit. Postea rursus apud Universitatem Sancti Thomae iurisprudentiae studuit; una cum Sergio Osmeña causidicus receptus est anno 1903.

Anno 1919 ad libertatem Philippinarum suadendam Vasingtoniae profectus est.

Bello Orbis Terrarum II incepto, insulis a Iaponensibus captis, Quezon in Civitates Foederatas Americae fugit. Ibi apud Senatum C. F. A. independentiam Philippinarum postulavit. Tuberculosi affectus, Novi Eboraci in urbe cecidit, et in urbe Quezon, quae ab eo ipso nomen habet, sepultus est.

 Notae 

 Bibliographia 
 Origins of the Philippine Republic: Extracts from the Diaries and Records of Francis Burton Harrison; opus ex ephemeride F. B. Harrison congessum (Tangier: Powderhouse Press, 1951; a Michael P. Onorato recensum, Ithacae: Cornell University, 1974) Selecta

 Nexus externi 

Categoria:Nati 1877
Categoria:Mortui 1944
Categoria:Alumni Collegii Sancti Ioannis Laterani (Manila)
Categoria:Alumni Universitatis Sancti Thomae Manilanae
Categoria:Praesides Philippinarum
Categoria:Repugnatores
Categoria:Legati Philippinarum